După înlăturarea comunismului, pus în fața concurenței avalanșei de traduceri din autorii SF occidentali, Anania a mai publicat doar câteva povestiri și nuvele, singur sau în colaborare cu Bărbulescu. Împreună cu acesta din urmă a editat singurul număr al revistei SF "Clipa astrală" (1994) și a participat la editarea antologiilor bilingve Nemira 1994 și 1995. El a rămas să finalizeze cartea "Lupta cu îngerul", începută în anii '90 împreună cu Bărbulescu (decedat între timp), care se dorea a forma o trilogie împreună cu "Ferma Oamenilor de Piatră" și "Paralela-enigmă", dar decesul său a lăsat neterminat acest proiect.